
  
14 DR 30.10.2019 

 

 

Kita juga menggalakkan usahawan-usahawan SME yang di luar bandar itu untuk 
mengikuti program-program pembangunan keusahawanan yang disediakan oleh semua 
agensi kita. 

■1050 

INSKEN ada menyediakan latihan untuk mereka yang terlibat dengan pelbagai 
sektor usahawan kecil ini.  Begitu juga, SME Corp melatih dan juga membina secara hand 
holding usahawan-usahawan kita supaya mereka dapat memasarkan produk mereka melalui 
pembungkusan ataupun branding yang lebih baik dan juga membuka pasaran-pasaran, 
bukan hanya dalam negara tetapi juga di luar negara. Kementerian juga mengambil 
tanggungjawab untuk membuka lagi peluang-peluang pemasaran melalui membantu 
usahawan ini mendapatkan pensijilan-pensijilan yang diperlukan untuk menempah ruang-
ruang perniagaan yang lebih besar.   

Ini melalui Program Pembangunan Pensijilan Halal yang telah diamanahkan kepada 
kementerian ini, kita akan membantu mereka melalui latihan-latihan dan juga bimbingan-
bimbingan supaya produk-produk mereka dibuka kepada pasaran-pasaran yang baharu, 
bukan dengan cara meringankan syarat-syarat tetapi melengkapkan usaha-usaha dan 
kemahiran mereka supaya produk-produk mereka dapat masuk ke pasaran yang sedia ada 
ini.   

Selain daripada itu, setiap agensi telah pun memainkan peranan-peranan mereka, 
termasuklah TEKUN.  TEKUN pada hari ini telah membuka beberapa TEKUN Mart mereka 
dan kita menjangka Sarawak juga akan kita masuki untuk membuka pasaran-pasaran, ruang 
pasar untuk produk-produk kita.  Begitu juga dengan Suruhanjaya Koperasi Malaysia sudah 
mula membuka mart atau market mereka, pasaran mereka, untuk produk-produk usahawan 
tempatan kita, termasuk di Sarawak.   

Saya harap Ahli-ahli Parlimen di Sarawak dan juga di seluruh negara mengambil 
inisiatif untuk membantu usahawan-usahawan kita di kawasan masing-masing untuk melihat 
peluang-peluang yang disediakan oleh kementerian dan juga oleh kementerian lain yang 
mengadakan program keusahawanan di luar bandar, seperti Kementerian Pelancongan, Seni 
dan Budaya Malaysia, Kementerian Belia dan Sukan, semuanya mempunyai program-
program pembangunan usahawan mereka. Kita manfaatkan bersama supaya usahawan-
usahawan luar bandar kita, khususnya anak muda dapat memasarkan hasil mereka. Terima 
kasih.    

Dato’ Sri Haji Fadillah bin Yusof [Petrajaya]:  Terima kasih Tuan Yang di-Pertua.  
Terima kasih Yang Berhormat Timbalan Menteri. Sarawak, malahan di Malaysia, kalau kita 
melihat banyak mengeluarkan hasil-hasil kraf tangan.  Kalau kita melihat produk-produk kraf 
tangan sekarang, kebanyakan syarikat-syarikat besar kalau kita melihat ada meniru hasil kraf 
tangan daripada kita. Untuk itu, saya melihat apakah usaha kita pertama sekali untuk 
melindungi hasil ciptaan produk-produk tempatan yang dihasilkan oleh anak-anak tempatan 
dari segi IP nya, iaitu paten?  

Kedua, R&amp;D iaitu material yang bakal kita gunakan. Ketiga ialah bagaimana kita 
jalinkan kreativiti anak-anak kita ini atau hasilan tempatan ini untuk dijaringkan dengan 
syarikat antarabangsa supaya mereka dapat bersama menghasilkan produk yang dihasilkan, 
hasil ciptaan tempatan?  Terima kasih.       

Datuk Wira Dr. Mohd. Hatta bin Md. Ramli: Terima kasih Yang Berhormat 
Petrajaya. Terima kasih Tuan Yang di-Pertua.  Satu observation yang sungguh baik dan 
cadangan yang sungguh baik.  Hasil kerja tangan orang Sarawak ini memang sangat popular, 
sangat cantik dan masih lagi terkawal, tidak dapat ditembusi oleh contohnya pembuatan 
besar-besaran daripada China. Kalau kita tengok hasil produk di Sarawak memang buatan 
orang Sarawak. Kalau di negara-negara lain, kebanyakan daripada negara-negara lain yang 
membuat.   

 



Kita juga menggalakkan usahawan-usahawan SME yang di luar bandar itu untuk mengikuti program-program pembangunan keusahawanan yang disediakan oleh semua agensi kita. #1050. INSKEN ada menyediakan latihan untuk mereka yang terlibat dengan pelbagai sektor usahawan kecil ini. Begitu juga, SME Corp melatih dan juga membina secara hand holding usahawan-usahawan kita supaya mereka dapat memasarkan produk mereka melalui pembungkusan ataupun branding yang lebih baik dan juga membuka pasaran-pasaran, bukan hanya dalam negara tetapi juga di luar negara. Kementerian juga mengambil tanggungjawab untuk membuka lagi peluang-peluang pemasaran melalui membantu usahawan ini mendapatkan pensijilan-pensijilan yang diperlukan untuk menempah ruang- ruang perniagaan yang lebih besar. Ini melalui Program Pembangunan Pensijilan Halal yang telah diamanahkan kepada kementerian ini, kita akan membantu mereka melalui latihan-latihan dan juga bimbingan- bimbingan supaya produk-produk mereka dibuka kepada pasaran-pasaran yang baharu, bukan dengan cara meringankan syarat-syarat tetapi melengkapkan usaha-usaha dan kemahiran mereka supaya produk-produk mereka dapat masuk ke pasaran yang sedia ada ini. Selain daripada itu, setiap agensi telah pun memainkan peranan-peranan mereka, termasuklah TEKUN. TEKUN pada hari ini telah membuka beberapa TEKUN Mart mereka dan kita menjangka Sarawak juga akan kita masuki untuk membuka pasaran-pasaran, ruang pasar untuk produk-produk kita. Begitu juga dengan Suruhanjaya Koperasi Malaysia sudah mula membuka mart atau market mereka, pasaran mereka, untuk produk-produk usahawan tempatan kita, termasuk di Sarawak. Saya harap Ahli-ahli Parlimen di Sarawak dan juga di seluruh negara mengambil inisiatif untuk membantu usahawan-usahawan kita di kawasan masing-masing untuk melihat peluang-peluang yang disediakan oleh kementerian dan juga oleh kementerian lain yang mengadakan program keusahawanan di luar bandar, seperti Kementerian Pelancongan, Seni dan Budaya Malaysia, Kementerian Belia dan Sukan, semuanya mempunyai program- program pembangunan usahawan mereka. Kita manfaatkan bersama supaya usahawan- usahawan luar bandar kita, khususnya anak muda dapat memasarkan hasil mereka. Terima kasih. Dato' Sri Haji Fadillah bin Yusof [Petrajaya]: Terima kasih Tuan Yang di-Pertua. Terima kasih Yang Berhormat Timbalan Menteri. Sarawak, malahan di Malaysia, kalau kita melihat banyak mengeluarkan hasil-hasil kraf tangan. Kalau kita melihat produk-produk kraf tangan sekarang, kebanyakan syarikat-syarikat besar kalau kita melihat ada meniru hasil kraf tangan daripada kita. Untuk itu, saya melihat apakah usaha kita pertama sekali untuk melindungi hasil ciptaan produk-produk tempatan yang dihasilkan oleh anak-anak tempatan dari segi IP nya, iaitu paten?. Kedua, R&D iaitu material yang bakal kita gunakan. Ketiga ialah bagaimana kita jalinkan kreativiti anak-anak kita ini atau hasilan tempatan ini untuk dijaringkan dengan syarikat antarabangsa supaya mereka dapat bersama menghasilkan produk yang dihasilkan, hasil ciptaan tempatan? Terima kasih. Datuk Wira Dr. Mohd. Hatta bin Md. Ramli: Terima kasih Yang Berhormat Petrajaya. Terima kasih Tuan Yang di-Pertua. Satu observation yang sungguh baik dan cadangan yang sungguh baik. Hasil kerja tangan orang Sarawak ini memang sangat popular, sangat cantik dan masih lagi terkawal, tidak dapat ditembusi oleh contohnya pembuatan besar-besaran daripada China. Kalau kita tengok hasil produk di Sarawak memang buatan orang Sarawak. Kalau di negara-negara lain, kebanyakan daripada negara-negara lain yang membuat.